MATT'AWEN GUBIN E GIDII Nl NGAN NANG 

MORNGAAGEN 

Bochan ni ngan nang ni gubine gidii mabee mabay matt'awen, meere nge taareb 

matt'aw dad ngemang lik'ikane puf rogon, nga gazon taab motochiyel nge gapas 

u faileng, 

Bochan ni yara n'ag modgun nge pimatt'awene gidii e firr'e beawe tazil nge cham 

rii' nga lani yanne gidii ni gubin, ere chiney iyan eke taw nga napan e faileng 

ninge gubine gidii make puf-puf rograd ko namon, memich mange siye 

modgudag u Ian gum'irachaen gubine gidii ma nga'un adag nimod nikan dugliy ni 

aram fal'ngin Ian yanne gidii, 

Bochan ni batt'uf maba gaafan ni faanra dab ni motogel ngak'bee ngesul nga 

tomur ara ziliyeg laniyan' ni gomanga dakriy rebo kanowa ngabang, me pigichel 

ngecham ko am ara pitoogor, mabay matt'awen gidii ni gubin nibe kele 

motochiyel gafalngin, 

Bochan ni batt'uf maba gaafan ni ngan obneg ziline pinam ni gubin ngara tafafel 

e gidii u Ian mepar zilirad nib taareb, 

Bochan ni pigidien fare United Nations e bayu lane Charter rorad makuba yuu' 

laniyan' rad nga kik'ikaen matt'awene gidii, u fane t'uf bee nge fane bagaa fan ni 

gidii nge fame taareb matt'awene pumoon nge ppin, mere kara dugliyed ni 

ngefel' kanowaene par niba matt'aw nga fizike puf rogon, 

Bochan ni ke-og nage gidii ko pinam ni yad ni ngara ngongliyed ngefel', nge pez 

e zil ayuw rorad ngak'e United Nations, nigge mangil muun madnom nag matt' 

awen e gidii yange yog ninge puf rogon e par ko gidii nibfel', 

Bochan ni bagaa fan nge angin ni nge gubin e gidii menang fan nge morngaagen 

e tin matt'awey nge tin bapuf rogoy ngay, 

Aram Fane Chiney Ni, 

FARE GENERAL ASSEMBLY 

eke garcheg 



Nl NGI MARNGAAGEN Nl GARCHEG MATT'AWEN GUBIN E GIDII NEY E fir'e 
nge bung nag rogon e gidii o pinam yange ni tomur make gubine gidii ko pinam 
ni dab kimaz ko lem rorad, ngebung rogon ni kuura grereged ara skul nag 
momgaagen nge ob nag i tay matt'awen e ngi matt'awene gidii ney, mepuf rogoy 
u rebo nam ngoreb ni bochane ngauda ted suwdad ni gadad gubin e gidii nu 
faileng, niku ba'un e pichongin e pi United Nations ngay nge kugidii ko nochi nam 
ni paachig nge tin gagang nge kugade gidii ni gad bay nga tan paa rebo nam. 

Yang ni 1 . 

Gubine gidii mani gargeleg nga faileng nibapuf matt'awen nge rogon. Bay laniyan 
nipii e nam, ere ngauda ted matt'aawen e chaa niba chugur ngoded nimod walag 
dad. 

Yang ni 2. 

Gubine gidii maba puf matt'awen nimod nibayu Ian gazon ere ngi Garcheg ney, 
madariy rogon nga ramaen douey, miti gidii, ppin fa pumoon, zin, taliw, am, gyog, 
nam, ara lik'egal kubee, ngin gargeleg bee rii', fa yuguboch ban'en. 
Makueritay ni dab ni page mazil nga zilin barbaa e am nge barbaa, ggangin ara 
mazil u gibine nam nitin baachig nge tin gagang' ni ngin bee fachaa riy, 
mademutrug fare nam ko fire bamil suwon ir ngak, ara bamil suwon ngak' rebo 
nam fa gaangin e mti motochiyel ko fare nam. 

Yang ni 3. 

Gubine gidii mabay matt'awen ko birok'e pagofan, talin, nge kanowaen i ayuweg 
fir. 

Yang ni 4. 

Dab nikel bee' ngantay nimod e sib, mange maze folchuway ko gidii ni gubin. 



Yang ni 5. 

Dab ni gafgou nege lem ara doungin bee, fani gechig neg ni gazi miti gechig ni 
yama pii ko gidii. 

Yang ni 6. 

Gubine gidii mabay matt'awen ni ngan nang gidii u bang u mon'utan e 
motochiyel. 

Yang ni 7. 

Gubin e gidii mada taareb matt'awen lane motochiyel makueritay ni dezilzil e 
ayuw ko motochiyel kubee nge bee. Magubin e gidii makueritay nibay matt'awen 
ni tab ayuw e yaratay ngak' u lane motochiyel, makuran gechig neg ni ku taareb 
rogon ni gomanga kepig chel bee kepilyeg bayang ko ngi Garcheg ney ara 
marwee ngadaken ngawuruu' e kanowa'. 

Yang ni 8. 

Gubine gidii mabay matta'wen ninge papey nni pizig fapaa i oloboch rok' u lane 
motochiyel ni ba matt'aw nge kanowaen ni bamatt'aw u lane motochiye kofare 
nam. 

Yani ni 9. 

Dab nipos mini tay liben bee' nganin ni m'ag ara ni kalbus neg, ara ni tuluf 
ngemil' yade matt'aw ko motochiyel. 

Yang ni 10. 

Gubine gidii maba matt'aw ni yara pizig e loboch rok' rok' u mite yoor u mit rebo 
tapuf oloboch nge dugil fapaa i oloboch rok'ay ngabang. 



Yang ni 1 1 . 

1 . Gubine gidii ni kani eg neg u bapaa e oloboch mamon' ma bay matt'awen 
fachaa ni dawori buche rok' ko fapaa i oloboch nge miti oloboch makemus 
ni fin yara pizig fapaa i oloboch rok' u mite tapuf oloboch nge yoor nge 
mich ni k'ab fachaa bapaa e oloboch, mafachaa e kubay matt'awen ni 
yara ayuweg u lane puf oloboch. 

2. Dab ni m'ag ara nitay niba buche rok' beeu bapaa e oloboch fa ban'en ni 
bochan bapaa e oloboch nike maz-nibochan e motochiyel ko nam ara 
faileng ko ngiyal' ni z'ab fachaa fapaa i oloboch. Fa ni gechig nag ngepag 
tolngin kobin baaray ni bamatt'aw ko ngilan' ni z'ab fachaa fapaa i 
oloboch. 

Yang ni 12. 

Dab nog ni nge pigichel bee kotirok' ban'em, ni ere tabinaw, tafen, babiyorfe 
cham nga momgaagen ara zin. Gubine gidii mabay matt'awen u lane motochiyel 
ko ayuw u ban'en ni pigi cham bee ko fachaa ara wagegey ngak'. 

Yang ni 13. 

1 . Gubine gidii mabay matt'awen maba puf rogon ko yan nge par u lane 
mazil ko fare nam rok'. 

2. Gubine gidii mabay matt'awen nira chuw u rebo nam fa birok'e nam, nge 
sul ko birok'e nam. 

Yang ni 14. 

1 . Gubine gidii mabay matt'awen ni nge gawag rebo nam nge mil ngay ni 
bochan rin lii ngem fa yuguni gafgow nag ni yugu dariy fan. 

2. Yira chuweg e biney e matawen rok'e ani mil nga rebe nam ni bochane 
z'ab rebe motochiel ni bagel e gechig riy fa yam e gechig riy ma kuba 
togopuluw ko gomeyngin nge motochiel ko United Nations. 



Yang ni 15. 

1 . Gubine gidii mabay matt'awen ni ngeyog taffen. 

2. Dab ni siyeg i pii bang u rebo nam ni ngemang taffen bee ni bening, ara 
nidigey ara siyeg ni dabi ziliyeg bee taffen. 

Yang ni 16. 

1. Ma ppin nge pumu-on nike taw ngaduan, made mutrug rama-en dow, nge 
ngin'en ni bee fachaa riy, titaliw nibfol ngaa, e bay matt'awen ni ramabgol 
nge gaweg e tabinaw ngak'. Ma galichaa nikara mabgol rorow ngenitawko 
ngiyal' ni kara dar ara kern' bagyow. 

2. Ma mabgol e zingari lee I'agruw nii nibapuf rogorow mayou baadagew 
yow. 

3. Ma fare ppin nge fare pumu-on nikaramabgol gowe yowe m'ag ko binaw 
rorow makueritay gubin e ayuw ko fangin you bee riy ni ngeyuu' ngorou. 

Yang ni 17. 

1 . Gubine gidii mabay matt'awen ninge taliy e machaf ara binaw ni goofir rok' 
ara bachagil ngak' rebo ulung fa boche gidii. 

2. Dab ni ziribog bee u taffen ara nifek talin fachaa. 

Yang ni 18. 

Gubine gidii mabay matt'awen ni ngepuf e lem, yaa nge taliw, makuba un ngalan 
matt'awen nira ziliyege rabaa rok'e taliw nge'un nga barbaa, fe chagil nga boche 
gidii u yurbaa e taliw, maba puf rogon ko tin nge skul neg ko gidii ara yibilay ara i 
madnom nag. 

Yang ni 19. 



Gubine gidii mabay matt'awen nibapuf rogon ko lem nge tin raiweweliy ban'en, ni 
ba'un matt'awen e biney ngalane bin baaray ni nge dabi yo ge tafinay rok' ara 
gagaweg, ara ning momgaagen e tin baadag ngabang. 

Yang ni 20. 

1 . Gubine gidii mabay matt'awen ni ngepuf rogon ko moolung ngataabang ni 
bagapas. 

2. Dab ni motogel ngak' bee ni bochane ngemang rebi chongin rebo ulung. 

Yang ni 21. 

1 . Gubine gidii mabay matt'awen ni nge chazawaliy e am rok', ni demutrug 
ko fir rok' ara chaa ni owchen ko fare am rok'. 

2. Gubine gidii mabay matt'awen ni taareb rogon nge matt'awen ngak' 
gubine gidii ko fare nam rok' nge marwel ko am ko fare nam. 

3. Ma fiti laniyane gidii e aram bang gelngin e marwel ko am; ere biney e 
matt'aw dad e mod ni yabe tawaliy ko yuduw owchen e am roded nga lane 
moolung ma kuerogon kanowaen e tawal nibpuf. 

Yang ni 22. 

Gubine gidii ni dmutrug ko chongin e kun binaw, nam fa re-ulung mabay yalen ni 
nge nang ni bay matt'awen ko gapas u faileng nibod nibe yognage ulungen e 
gapas nu faileng nge gapas ko nam rok', u rogone marwel kopi tapowa nage 
(economic), (social), nge (cultural) ni yade ratiriggiliy nidab nipag tilin fane batt'uf 
fachaa nge rogon e par rok'. 

Yang 23. 

1. Gubine gidii mabay matt'awen ko miti marwel ni baadag ni ngeun ngay, 
nge yalen fane adag kanowaen farbaa i marwel makubay matt'awene 
ayuw rok' i kel gafalngin ko ngiyal' nidariy e marwel rok'. 



2. Gubine gidii mataareb fane matt'aw yalen ni ngepluw pulwon ko yalen e 
marwel nibe tay. 

3. Gubine gidii ni bemarwel mabay matt'awen ni nge matt'aw pulwon kofare 
marwel ni bochan ngak' nge tabinaw rok' kubochan ko par rok'. 

4. Gubine gidii mabay matt'awen ni nge sunmeg ara un nga boche ulung ni 
bochan bafel' rogon ngak', makubaadag. 

Yang ni 24. 

Gubine gidii mabay matt'awen ni ngai toffan, nge oren e awa ni nga i marwel nge 
pu pulwon ko toffan ko yuduw ni baa'. 

Yang ni 25. 

1 . Gubine gidii mabay matt'awen ni ngefel' yalen nge rogon ko par ni fan 
ngak' nge gidii u tabinaw rok', ba'un e ggan, mad, na'un nge taflay nge 
kutin bagaa fan ko fachaa ngay, ma matt'awen nge ayuw ni ngeb ngak' u 
napan e ngiyal' famang ni ketal ko marwel ni bochane liliy, mad-ad u 
tabane marwel, kanim rok', kepummon ara pilbizir, nge kutin bay ban'en ni 
bagaa fan ngak' ko ayuw rok'. 

2. Ma chitiningen e bitir nge bitir e kuba yuu' e ayuw ngorow. Ma gubine bitir 
ni demutrug ko fake mabgol ara muchubbil makueritay kanowaen e ayuw 
ni dabisiy ngorad. 

Yang ni 26. 

1 . Gubine gidii mabay matt'awen nge kanowaen ko skul. Maskul e dariy 
pulwon ko zikal ni somm'on nge madaa ko ragag nge I'agruw. Magubin 
mite skul mara'un pii, machane, bineye beyan u rogone llowan nge angin 
ngak, fachaa ni ngeyan ko fare skul. 

2. Maskule zingar niguy matt'awen ni ngefel' daken gubine gidii riy 
makueritay matt'awen gubine gidii nge rogon fane ngepuf rogon nibfel'. 



Megaa nage nang me tafafil e gidii ko pinam riy nge yurbaa i gidii nge 
piyurbaa i ulung nu faileng, er rogon ni nge mom nag boche marwel ko 
United Nations megapaseg e faileng. 
3. Chitamangin nge Chitiningin e bitir e you e ba mil fan ngorow ni you ra 
turguy e gin ngeyan e bitir rorow ngay ko sukul. 

Yang ni 27. 

1 . Gubine gidii mabay matt'awen ni nge chazawaliy momgaagen ara lungun 
e binaw rok', nge t'uffege tirok'e yalen metay fir ngay nge gam'ingin e tin 
baffel ko nam rok'. 

2. Gubine gidii mabay matt'awen ni nge kel ayuwene tini yiloy babiyoren 
ban'en. 

Yang ni 28. 

Gubine gidii mabay matt'awen nibpuf ko motochiyel ko nam rok' ara motochiyal 
ko rebo nam nimod kanowaen u lane ngi Garcheg ney ni bochan e ngan nang 
momgaagen nibfel' ni oren e gidii. 

Yang ni 29. 

1 . Gubine gidii mabay e tin dabisiy e marwel ko binaw nge nam rok' ni zingar 
irin yaaram bayangi falngin. 

2. Matt'awen gubine gidii nge kanowaen e tin bapuf yalen riye kubeyan u 
yalane motochiyel ko ngin bay ara renam ni keyan ngay, machane, kemus 
ni gubin e motochiyel makuraitay gaffalngin nge modgun. 

3. Matt'awen nge puf rogon ko gubin e gidii e dakuriy bayang ni yara cheg 
ngey, yaaram e ratogopluw ko fan nge matt'awen e tirok'e United Nations 
e motochiyel. 

Yang ni 30. 



Dariy banen u Ian ere ngi Garcheg ney ni ngan abuweg fan nge zil ara togopluw 
ko tirok'e United Nations e motochiyel ar pingeg fan ere ngi Garcheg ney nga 
wuruu' e knowa. 



